**ANUNŢ**

SERVICIUL RESURSE UMANE

ȘI SALARIZARE

Splaiul Independenței nr. 200,

Sector 6 București

Tel: 031 405 61 61

C.I.F. 46259209

E-mail: salubrizare@salubrizare6.ro

www.salubrizare6.ro

Datele cu caracter personal sunt

prelucrate conform Regulamentului (UE) nr. 679/2016

Administrația Serviciului Public de Salubrizare Sector 6, cu sediul în Splaiul Independenței nr. 200, Sector 6, Bucureşti, **organizează concurs de recrutare în data de 11.06.2024, ora 09.00 pentru o funcţie contractuală de execuție vacantă, de** **inspector de specialitate, grad I, pe perioadă nedeterminată, cu normă întreagă, durata timpului de lucru fiind de 8 ore/zi, 40 de ore/săptămână, din cadrul Compartimentului Investigații Deșeu Necontrolat și Protecția Mediului.**

Pentru înscrierea la concurs candidaţii vor prezenta un dosar care va conţine următoarele documente, prevăzute la art. 35 din H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:

a) formular de înscriere la concurs ( în format editabil, în cadrul secțiunii dedicate publicității concursurilor, precum și la sediu, în format letric);

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european.

*Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.*

Copiile de pe actele prevăzute la lit. b)-e), precum și copia certificatului de încadrare într-un grad de handicap, după caz, se prezintă însoțite de documentele originale care se certifică cu mențiunea ”conform cu originalul” de către secretarul comisiei.

**Locul de depunere a dosarului de concurs:** lasediul din Splaiul Independenței nr. 200, Sector 6, Bucureşti

**Date de contact:**

Serviciul Resurse Umane și Salarizare: Splaiul Independenței nr. 200, Sector 6, Bucureşti, cod poștal 060021. Telefon: 031 405 61 61, e-mail: [resurse.umane@salubrizare6.ro](mailto:resurse.umane@salubrizare6.ro)

**Condiții generale și cerințe specifice:**

**Condiții generale :**

Candidații trebuie să îndeplinească condițiile prevăzute de Legea nr. [53/2003](https://sintact.ro/#/dokument/16838440?cm=DOCUMENT) - [Codul muncii](https://sintact.ro/#/dokument/16838437?cm=DOCUMENT), republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. [57/2019](https://sintact.ro/#/dokument/16979790?cm=DOCUMENT) privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

**Cerințele specifice**:

* persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European **şi domiciliul în România** potrivit art 542 alin.(1) lit.a) din O.U.G. nr.57/2019, cu modificările și completările ulterioare;
* prin excepţie de la condiţia prevăzută la art. 542 alin. (1) lit. a) din O.U.G. nr.57/2019, cu modificările și completările ulterioare pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii, potrivit art. 542 alin. (2) din O.U.G. nr. 57/2019, cu modificările și completările ulterioare.

**Condiţii specifice, conform fișei postului pentru:**

1. **COMPARTIMENTUL INVESTIGAȚII DEȘEU NECONTROLAT ȘI PROTECȚIA MEDIULUI:**

* **INSPECTOR DE SPECIALITATE, GRAD I:**

1. Studii de specialitate: Studii universitare de licență absolvite cu diplomă de licență sau echivalentă;
2. Pentru ocuparea funcţiei contractuale de inspector de specialitate, grad I, se solicită:

* vechime în specialitatea studiilor necesare postului de **minimum 1 an**.

**Atribuțiile postului stabilite în fișa postului:**

1. Duce la îndeplinire misiunile de control repartizate în sarcina sa de către șeful ierarhic;
2. Monitorizează domeniul public în vederea identificării depozitelor ilegale de deșeuri;
3. Verifică la fața locului sau în zona de stocare a conținutul deșeurilor abandonate pe domeniul public în vederea identificării persoanelor care le-au depozitat ilegal;
4. Solicită Direcției Generale de Poliție Locală Sector 6 identificarea, de pe imaginile camerelor de supraveghere și prin alte mijloace legale, a persoanelor care au aruncat deșeuri pe domeniul public;
5. Transmite Direcției Generale de Poliție Locală Sector 6 solicitări de aplicare a amenzilor pentru persoanele care au aruncat deșeuri pe domeniul public;
6. Realizează activitatea pe baza jurnalului zilnic de activități și asigură completarea zilnică a acestuia;
7. Transmite către Compartimentul Raportări datele necesare elaborării rapoartelor anuale, lunare și periodice, ori de câte ori se solicită;
8. Asigură elaborarea și implementarea procedurilor, instrucțiunilor de lucru, formularelor aferente activității proprii.
9. Monitorizează implementarea măsurilor aprobate de catre Directorul General pentru activitatea specifică a compartimentului.

**Bibliografie și tematică:**

1. Legea serviciilor comunitare de utilităţi publice nr. 51/2006, cu modificările și completările ulterioare. **- în integralitate;**
2. Ordonanţa de urgenţă nr. 92/2021 privind regimul deşeurilor, cu modificările și completările ulterioare**.- în integralitate;**
3. Legea serviciului de salubrizare a localităţilor nr. 101/2006, cu modificările și completările ulterioare.**- în integralitate;**
4. Hotărârea nr. 1061/2008 privind transportul deşeurilor periculoase şi nepericuloase pe teritoriul României, cu modificările și completările ulterioare.**- în integralitate;**
5. Ordonanţa de urgenţă nr. 195/2005 privind protecţia mediului, cu modificările și completările ulterioare:

* **CAPITOLUL I Principii şi dispoziţii generale, art. 2;**
* **CAPITOLUL IV Regimul deşeurilor;**
* **CAPITOLUL XII Protecţia aşezărilor umane;**
* **CAPITOLUL XIV- Atribuţii şi răspunderi -** **Secţiunea a 3-a - Obligaţiile persoanelor fizice şi juridice.**

1. Hotărârea nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările și completările ulterioare. **- fără anexe;**
2. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare; **- în integralitate;**
3. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;**- în integralitate;**
4. Legea nr. 132/2010 privind colectarea selectivă a deşeurilor în instituţiile publice, cu modificările și completările ulterioare**.- în integralitate;**
5. Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările și completările ulterioare**.- în integralitate;**
6. H.C.G.M.B. nr. 345 / 2020 privind aprobarea Regulamentului de organizare și functionare a

serviciului public de salubrizare în Municipiul București:

1. H.C.L. al S.6 nr.125/2022 privind înființarea, organizarea și funcționarea Administrației Serviciului Public de Salubrizare Sector 6, instituție publică de interes local cu personalitate juridică, în subordinea Consiliului Local al Sectorului 6 al Municipiului, cu modificările și completările ulterioare. [www.salubrizare6.ro](http://www.salubrizare6.ro).

* **Regulamentul de organizare și funcționare al Administrației Serviciului Public de Salubrizare Sector 6.**

**Calendarul concursului:**

|  |  |
| --- | --- |
| **Etapa de concurs** | **Data și locul desfășurării** |
| Afișarea anunțului | **22.05.2024** |
| Depunere dosare de înscriere | 22.05.2024 – 04.06.2024  Luni – Joi - până la ora 1600  Vineri – până la ora 1300 |
| Data limită de depunere a dosarelor | 04.06.2024, pâna la ora 1600 |
| 1. **Selecție dosare** de înscriere | **05.06.2024** |
| Afișarea rezultatelor selecției dosarelor | 06.06.2024, [www.primarie6.ro](http://www.primarie6.ro), la secțiunea ”Carieră”, |
| Depunere contestații selecție dosare | 07.06.2024 |
| Afișare soluționare contestații selecție dosare | 10.06.2024, [www.primarie6.ro](http://www.primarie6.ro), la secțiunea ”Carieră” |
| **2. Proba scrisă** | **11.06.2024**, ora. 0900, Splaiul Independenței nr. 200, Sector 6, Bucureşti |
| Afișare rezultate proba scrisă | 12.06.2024, [www.primarie6.ro](http://www.primarie6.ro), la secțiunea ”Carieră” |
| Depunere contestații proba scrisă | 13.06.2024 |
| Afișare soluționare contestații proba scrisă | 14.06.2024, [www.primarie6.ro](http://www.primarie6.ro), la secțiunea ”Carieră” |
| **3.Interviu** | **17.06.2024**, ora 0900 Splaiul Independenței, nr. 200, Sector 6, Bucureşti |
| Afișare rezultat proba interviu | 18.06.2024, [www.primarie6.ro](http://www.primarie6.ro), la secțiunea ”Carieră” |
| Depunere contestații la proba interviu | 19.06.2024 |
| Afișare soluționare contestații proba interviu | 20.06.2024, [www.primarie6.ro](http://www.primarie6.ro), la secțiunea ”Carieră” |
| **4.Afișare rezultate finale concurs** | **21.06.2024**, [www.primarie6.ro](http://www.primarie6.ro), la secțiunea ”Carieră” |